Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Lähis-Idas visiidil viibiv ÜRO peasekretär
õhutas Iisraeli ja Palestiina juhte
tõelise ja kestva rahuleppeni jõudmiseks kõnelustelauda naasma.
Pärast rahutusi Jeruusalemmas ja korduvaid kokkupõrkeid Templimäel
ütles peaminister Netanyahu:
Palestiina ekstremistid õhutavad alusetute kuulduste põhjal vägivalda.
Briti välisminister õhutas uut Iraagi valitsust
võitluses ISIL-i vastu ohje haarama,
kuna Lääne maaväed Iraagis ja Süürias võitlusega ei ühine.
Lähis-Idas visiidil viibiv ÜRO peasekretär Ban Ki-moon
õhutas Iisraeli ja Palestiina juhte
tõelise ja kestva rahuleppeni jõudmiseks kõnelustelauda naasma.
Pärast kohtumist peaminister Netanyahuga Jeruusalemmas
mõistis ÜRO juht hukka Iisraeli kuu algul välja hõigatud plaani
ehitada Ida-Jeruusalemma 2600 korterit,
mis on leidnud hukkamõistu ka USA ja EL poolt.
Olen väga mures hiljutise teate üle
arendada asundustegevust Ida-Jeruusalemmas,
mis on rahvusvahelise õiguse selge rikkumine.
See ei saada õiget signaali
ja õhutan Iisraeli valitsust seda tegevust tühistama.
Vihjates hiljutisele 50-päevasele sõjale juudiriigi
ja Gazat kontrolliva Hamasi vahel ütles Ban, et on aeg
mõlemal poolel rahu edendamiseks usaldust ehitada.
Pärast iisraellaste ja palestiinlaste rasket suve
peavad mõlemad pooled usaldust ehitama.
Peaminister Netanyahu hoiatas ÜRO riikide kasvava toetuse eest
palestiinlaste ühepoolsele taotlusele riigi tunnustamiseks
ilma kokkulepitud rahuleppeta.
Usun, et palestiinlaste ühepoolsed sammud ÜROs
ei edenda rahu. Pigem vastupidi.
Need kahjustavad olukorda veelgi ja keegi meist ei taha seda.
Samal ajal hääletasid Briti seadusandjad
Palestiina riigi tunnustamise poolt.
See ei muuda valitsuse seisukohta, vaid omab sümboolset väärtust
palestiinlaste püüdlustele rahvusvahelist toetust leida.
Inglismaa ei pea Palestiinat riigiks, kuid ütleb,
et võib seda iga hetk teha, kui leiab,
et see aitaks Iisraeli ja palestiinlaste rahuprotsessi.
Parlamendi Tööpartei esindaja Jack Straw sõnul,
kes oli 2001-2006 välisminister, on resolutsioon tähendusrikas žest,
mis sunnib Iisraeli valitsust rahu taotlema.
Usun, et iisraellaste valuline reaktsioon võimalusele,
et parlament selle resolutsiooni vastu võtab, tõestab,
et resolutsioon võib asju muuta.
Ainus, mida Iisraeli valitsus, minu meelest,
peaminister Netanyahu juhtimisel mõistab, on surve,
ja parlament lisab täna õhtul Iisraeli valitsusele survet.
Seepärast see resolutsioon neile muret teebki.
Konservatiivide esindaja sir Malcolm Rifkind,
kes oli välisminister 1995-1997, oli aga mures,
et Palestiina ei vasta hetkel riigi tunnustamise tingimustele.
Riiki peaks tunnustama vaid siis,
kui kõnealune territoorium vastab riigi põhitunnustele.
Palestiinlased pole süüdi, et see hetkel nii pole.
Mulle näib, et see resolutsioon on enneaegne.
Ütlen seda seetõttu, et meil pole Palestiina valitsust,
neil on hoopis kaks valitsust, Palestiina on lõhestatud,
mitte iisraellaste pärast, vaid Hamasi-Fatah konflikti tõttu.
Teada pole Palestiina riigi piirid ja pole ka valitsust,
kes vastutaks välis- või kaitsepoliitika eest,
või omaks armeed, mis kaitseks selle riigi terrotooriumi.
See pole kriitika, vaid faktide kirjeldus,
mis on tavaliselt eelduseks.
Briti peaminister Cameron
opositsiooni algatatud hääletusel ei hääletanud.
Cameroni esindaja sõnul tulemus Briti välispoliitikat ei muuda.
274 poolt- ja 12 vastuhäälega vastu võetud resolutsioon
õhutas valitsust tunnustama Palestiina riiki Iisraeli kõrval,
et toetada kahe riigi lahenduse kindlustamist kõneluste teel.
Poolthääli 274, vastuhääli 12.
Pärast rahutusi Jeruusalemmas ja korduvaid kokkupõrkeid Templimäel
ütles peaminister Netanyahu,
et Palestiina ekstremistid õhutavad vägivalda
alusetutel kuuldustel põhineva kihutustöö abil.
Netanyahu rõhutas,
et Iisrael on pühendunud status quo säilitamisele Templimäel.
Iisrael ei muuda status quod kuidagi.
Nii mina kui Iisrael oleme pühendunud
status quo säilitamisele, nagu see kümnendeid on olnud.
Palestiina ekstremistid õhutavad vägivalda
alusetutel kuuldustel põhineva kihutustöö alusel,
nagu me ähvardaks moslemite pühapaiku.
Miski pole tõest kaugemal.
Kristlaste ja juutide Templimäel ja moslemite Haram al-Sharifil
asuvad täna al-Aqsa mošee ja Kaljumošee,
mis seisavad Piibli aja templi varemetel.
Võitlus Põhja-Süürias süveneb, kui ISIL võitleb kurdidega
piirilinna Kobani pärast, mitte kaugel Türgist.
ISIL ründab linna kolmest suunast.
ÜRO teatel piiras ISIL linna ligi neli nädalat,
tungis viimastel päevadel sisse ja kontrollib pea poolt linna.
Lääne diplomaadid hoiatavad,
et Kobani langemise korral võidakse tappa tuhandeid elanikke.
Samal ajal kohtus USA välisminister Kerry Pariisis
Prantsuse kolleegi Fabiusega,
et arutada ISIL-i vastast võitlust Iraagis ja Süürias.
USA juhitud koalitsioon teeb väheseid edusamme
al-Qaedaga seotud rühmituse vastu,
kes Süürias ja Iraagis jätkuvalt maad vallutab.
Briti välisminister Hammond õhutas uut Iraagi valitsust
võitluses ISIL-i vastu ohje haarama,
kuna Lääne maaväed Iraagis ja Süürias võitlusega ei ühine.
Nii meie kui USA oleme selgeks teinud,
et ei pea Lääne võitlusüksusi antud konfliktis õigeks lahenduseks.
Otsime koalitsioonipartneritega parimaid võimalusi
Iraagi julgeolekuvägede vajaduste toetamiseks
ümberõppes, tehnilises toes ja abis.
Oleme absoluutselt valmis eraldama personali spetsialisteks
ja väljaõppeks, kuid mitte võitluses ohje haarama.
Selle juhtrolli peavad haarama Iraagi julgeolekuväed, Peshmerga
ja Süüria mõõduka opositsiooni Vaba Süüria Armee väed.
Aitäh vaatamast!
Meid näeb ka internetis aadressil tv7israelnews.com või tv7.fi
Aktuaalset infot leiate meie Facebooki lehelt.
Tagasisidet võib saata aadressil israelnews@tv7.fi
Paluge rahu Iisraelile ja Jeruusalemmale!
Olen Yair Pinto. Kena õhtut! Kohtumiseni homme!
Tõlge: Monika Jaaguri
israelnews@tv7.fi